কলিন ম্যাকডোনাল্ড
কলিন ক্যাম্পবেল ম্যাকডোনাল্ড, এএম (ইংরেজি: Colin McDonald; জন্ম: ১৭ নভেম্বর, ১৯২৮; মৃত্যু: ১১ জানুয়ারী, ২০২১) ভিক্টোরিয়ার গ্লেন আইরিশ এলাকায় জন্মগ্রহণকারী সাবেক অস্ট্রেলীয় আন্তর্জাতিক ক্রিকেটার। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯৫২ থেকে ১৯৬১ সময়কালে ৪৭টি টেস্টে অংশ নিয়েছেন। ঘরোয়া প্রথম-শ্রেণীর অস্ট্রেলীয় ক্রিকেটে ভিক্টোরিয়া বুশর‌্যাঞ্জার্সের প্রতিনিধিত্ব করেছেন। দলে তিনি মূলতঃ ডানহাতি উদ্বোধনী ব্যাটসম্যান হিসেবে খেলতেন। পাশাপাশি মাঝে-মধ্যে উইকেট-রক্ষকেরও দায়িত্ব পালন করেছেন কলিন ম্যাকডোনাল্ড।